STA-TRUBB แรงต่อเนื่อง! ขานรับราคายางทำนิวไฮใหม่ในรอบ 3 ปี
STA-TRUBB แรงต่อเนื่อง! ขานรับราคายางทำนิวไฮใหม่ในรอบ 3 ปี
14 ธ.ค. 2559

ผู้สื่อข่าวรายงานว่า ล่าสุด ณ เวลา 10.36น. ราคาหุ้นบริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) หรือ TRUBB อยู่ที่ 1.99 บาท บวก 0.21 บาท หรือ 11.80% สูงสุด 2.02 บาท ต่ำสุด 1.77 บาท ด้วยมูลค่าซื้อขาย 62.83 ล้านบาท
ขณะเดียวกันราคาหุ้นบริษัท ศรีตรังแอโกรอินดัสทรี จำกัด (มหาชน) หรือ STA อยู่ที่ 20.90 บาท บวก 1.30 บาท หรือ 6.63% สูงสุด 21.00 บาท ต่ำสุด 19.60 บาท ด้วยมูลค่าซื้อขาย 314.21 ล้านบาท ขณะที่ดัชนีตลาดหุ้นไทยโดยรวมลบ 0.14%
 
ด้านบล.เคจีไอ (ประเทศไทย) ระบุในบทวิเคราะห์ฯว่า บมจ.ศรีตรังแอโกรอินดัสทรี (STA), บมจ.ไทยรับเบอร์ลาเท็คซ์คอร์ปอร์เรชั่น (ประเทศไทย) (TRUBB) มีปัจจัยบวกจากข่าว ตลาดโลกขาดยาง โดยเครือข่ายสหกรณ์ยาง เผยว่ามาเลเซียต้องการซื้อยาง 3.1 แสนตัน สะท้อนตลาดโลกขาดแคลน ขณะที่ขอให้รัฐบาลออกมาตรการเก็บสต๊อกรอขายราคาดี
ด้านนายประยูรสิทธิ์ คณานุรักษ์ ประชาสัมพันธ์ คณะกรรมการเครือข่ายสถาบันเกษตรกรชาวสวนยางแห่งประเทศไทย (กยท.) และประธานกรรมการสหกรณ์ สกย.อุตสาหกรรมยางปัตตานี (2015) เปิดเผยว่า ขณะนี้ยางในตลาดโลกกำลังขาดแคลน เฉพาะประเทศไทยในปี 2559 ยางหายไปประมาณ 1.5 ล้านตัน ส่วนภาพรวมทั่วโลกยางหายไปประมาณ 20-30% ภาวะเช่นนี้ ควรเก็บยางสต๊อกเอาไว้ แล้วค่อยปล่อยออก เพราะราคายางที่เกิดขึ้นกับเกษตรกรชาวสวนยางยังไม่เป็นจริง และไม่เป็นธรรม
ด้านบล.โกลเบล็ก แนะ”ซื้อ”หุ้น STA เนื่องจากมีปัจจัยบวกจากการได้รับประโยชน์จากราคายางพาราทำจุดสูงสุดใหม่ในรอบ 3 ปี ที่ 252 เยนต่อกิโลกรัม
 
                